Čeku: Problem kriminalne strukture 
Odluka vlade Kosova o slanju policije na granične prelaze bila je čisto bezbednosno pitanje, izjavio je u Vašingtonu kosovski ministar.
Kosovski ministar za bezbednosne snage kaže da iza odluke vlade Kosova da interveniše na severu Kosova stoje Ustav, i obaveza vlade jedne suverne države da zaštiti svoju granicu. „ Čeku je pozdravio reagovanje KFOR-a i generala Bilera za vreme krize, ali je primetio da Priština nije bila zadovoljna reakcijom Euleksa u toj situaciji, koji nije pružio podršku kakvu je očekivala, „bilo zbog nedostatka volje ili kapaciteta za podršku kosovskim institucijama“. „, naveo je Čeku. Na pitanje kako Priština namerava da reši problem severnog dela Kosova, on je ponovio stav da je svaka podela ili promena granica Kosova – isključena. On ističe da vlada u Prištini ulaže velike napore da integriše stanovništvo severa Kosova, ali da problem predstavljaju kriminalne strukture kojima odgovara trenutno stanje. „ Kriminalcima ne bi odgovaralo bilo kakvo rešenje situacije, čak ni da Beograd kontroliše sever Kosova. To su ljudi koji prave probleme i znaju se po imenu, kaže Čeku. Kosovski ministar je izrazio nadu da će Beograd uvideti da mora da se odrekne severnog Kosova i u dilemi Kosovo ili EU izabere – Evropu. On je takodje uputio snažnu poruku američkim partnerima i potencijalnim investitorima da će bezbednost na Kosovu biti očuvana.